"Setswana Puo ya Gae (HL)/P2 9 DBE/2022 SC/NSC POTSO 3: DIPOTSO TSE DIKHUTSHWANE Buisa leboko le le latelang, mme o arabe dipotso. MENOMASWEU POLAYA E TSHEGA – OH Khunou 1 Nna tota fa go ka twe ke tsee tšhaka ke bolae, 2 Ke bolae selo se ke se tlhoileng, 3 Nka tsholetsa mogatla ka etsa tshwenyana, 4 Ka fofa ka etsa leebarope, 5 Ka dumaduma ka etsa tau. 6 Dikgosi tsa gaetsho ntetleleleng ke a kopa, 7 Ke fetseng ka tshetlhana e ya Bataung, 8 E nketse ka dinakana metsing, 9 Ke menomasweu e bolaya a tshega, 10 Se forweng ke menomasweu ao. 11 Ga se meno ke marumo, 12 A a tlhaba a a segaka, 13 Bogale ba ona bo tshwana fela le digai tsa Matebele, 14 Bonnaka se itlhokiseng ditsebe nkutlweng. 15 Bonang matšhwititšhwiti ale a batho, 16 Ga se batho ke tlang lo bone, 17 Ba apere mmala wa nkopane, 18 Ba ya go fitlha ntsalake. 19 O meditswe ke noga ya Bataung, 20 Menomasweu polaya ditšhaba, 21 A ka go tlhaletsa a go etsa lesea, 22 Bagaetsho siang le sie sera seo. 3.1 Kgankgolo ya leboko le ke efe? (2) 3.2 Faa sekapuo se se dirisitsweng mo moleng 11 le mosola wa sona. (2) 3.3 Tlhalosa mola 17 jaaka o dirisitswe mo lebokong. (2) 3.4 Naya ponagalo ya poko e e mo moleng wa 22 le mosola wa yona. (2) 3.5 O ithutile eng go tswa mo lebokong le? (2) [10] Kwalololo e ileditswe Phetla"